Handə Yenər

**Handə Yenər** () — Türk musiqiçi.

## Həyatı
Əsl adı Makbulə olan müğənni ilk olaraq geyim mağazasında satıcı olaraq işə başlamışdır. Türkyəli müğənni və aktrisa Hülya Avşarın mağazaya gəlməsi və Handə Yenəri dinləməsi ilə həyatı dəyişir. Hülya Avşar müğənnini Sezen Aksu ilə tanış edir və bundan sonra Handənin sənət dünyasında yolu başlayır.

## Kariyerası
İlk olaraq Sezen Aksunun bek-vokalisti olaraq səhnə almışdır.

### 2000–2003-cü illər
31 may 2000-ci ildə "Səndən ibarət" adlı ilk albomu işıq üzü görmüşdür. Albomdakı "Yalanın Batsın" mahnısına ilk klipini təqdim etmişdir. 2000-ci ildə "Altın Kələbək" mükafatını almışdır. 2001-ci ildə "Kral Müzik Ödülləri" mükafatını almışdır. 2003-cü ildə "STAR TV"-də "Hande Yener Show" verlişində aparıcılıq etmişdir.

### 2004–2006-cı illər
"Aşk Kadın Ruhundan Anlamıyor" və "Apayrı" albomlarını təqdim etmişdir. "Acele Etme", "Kırmızı", "Acı Veriyor", "Kelepçe", "Aşkın Ateşi" ve "Kim Bilebilir Aşkı" mahnılarına klip çəkmişdir.

### 2007–2009-cu illər
"Nasıl Delirdim?", "Hipnoz" ve "Hayrola?" albomlarını təqdim etmişdir. Bu 3 albomlarda tam fərqli janrlarda mahnılar təqdim etmişdir. "Billboard Türkiyə"-nin TOP20-liyində həftələrlə hit paradda qalmışdır.

### 2010–2013-cü illər
"Hande'ye Neler Oluyor?", "Teşekkürler" ve "Kraliçe" albomlarını təqdim etmişdir. "Hande'ye Neler Oluyor?" albomu Sinan Akçıl tərəfindən hazırlanmışdır. Bütün mahnıların söz və musiqisi Sinan Akçıla aiddir. "Sopa", "Yasak Aşk", "Bana Anlat", "Unutulmuyor", "Teşekkürler", "Havaalanı", "Dön Bana", "Rüya" və "Hasta" mahnılarına klip çəkmişdir.

#### Ya Ya Ya Ya
2013-c ildə Türkiyədə ən çox dinlənilən mahnıdır. Mahnı Türkiyə və xarici ölkələrdə populiyarlaşdı. Xüsusilə 2013-cü ilin yayında demək olar ki, bütün çimərlik və diskotekalarda ən çox çalınan mahnı idi.

### 2014–2017-ci illər
2014-cü ildə "Mükəmməl" albomu ilə dinləyicilərini sevindirən "Türk popunun kraliçası" qısa zamanda bütün hitparadları alt-üst etdi. Albomdakı "Alt Dudak", "Naber", "Hani Bana", "Haberi Var mı?" mahnılarına klip çəkmişdir.
Həmçinin Volqa Tamözün "No. 2" albomundakı "Sebastian" və "Eve Nasıl Geldim" mahnılarını oxumuşdur. "Sebastian" adı ilə Avropa ölkələrində konsert vermişdir. "Kışkışşş" və Sərdar Ortaçla "İki Dəli" sinqllarını təqdim etmişdir.

#### Hepsi Hit Vol. 1
"Hepsi Hit Vol. 1" Handə Yenərin 2016-cı ildə təqdim etdiyi 12-ci studiya albomudur. Albomun adına uyğun həqiqətən də mahnıları hamısı hitparadlarıda yüksək nəticə əldə etmişdir. "Dəli Bilə", "Əmrinə amadə" və "Seviyorsun" mahnılarına klip çəkmişdir.

#### Hepsi Hit Vol. 2
"Hepsi Hit Vol. 1" Handə Yenərin 2017-ci ildə təqdim etdiyi 13-cü studiya albomudur. Albomdakı "Bakıcaz Artık" mahnısına Amerika Birləşmiş Ştatlarında klip çəkmişdir. Albomdakı "Benden Sonra" mahnısına vaxtilə geyim mağazasında satıcı işlədiyi yerdə klip çəkmişdir. "Vay" klipinə klip çəkən müğənni növbəti uğurlu işini təqdim etmişdir.

### 2018-ci il və günümüz
2018-ci ildə türkiyəli müğənni Aylin Çoşğun ilə "Mənzərə" mahnısını ifa etmişdir. Rejissoru kimi özünü sınayan müğənni uğurlu işə imza atmışdır.

## Musiqi tərzi
"Senden İbaret" (2000), "Sen Yoluna… Ben Yoluma…" (2002) ve "Aşk Kadın Ruhundan Anlamıyor" (2004) albomlarındakı mahnılar 80–90-cı illərin türk pop musiqisi tərzindədir. Apayrı (2006) klub musiqisi tərzindədir. Albomdakı bəzi mahnılar rock və R&B tərzində ifa olunmuşdur. Nasıl Delirdim? (2007), Hipnoz (2008) ve Hayrola? (2009) albomları isə elektronik musiqi tərzində işlənib hazırlanmışdır. Ümumilikdə elektronik musiqi üzərində mahnılar ifa edir. Türk Sənət Musiqilərini də ifa etmişdir.

## Xeyriyyəçilik
17 avqust 1999-cu il "Gölcuk" zəlzələsindəki zərərçəkmişlərə kömək məqsədilə konsert vermişdir. Leykozlu uşaqlar üçün konsert və imza günü keçirmişdir. 2011-ci ildə "Van" zəlzələsindəki zərərçəkmişlərə kömək məqsədilə konsert vermişdir. 2015-ci ildə kitaba ehtiyacı olanlar üçün kitabxanaın tikilməsi üçün imza günü keçirtmişdir.

## Diskoqrafiyası
* *Senden İbaret* (2000)
* *Sen Yoluna… Ben Yoluma…* (2002)
* *Aşk Kadın Ruhundan Anlamıyor* (2004)
* *Apayrı* (2006)
* *Nasıl Delirdim?* (2007)
* *Hipnoz* (2008)
* *Hayrola?* (2009)
* *Hande'ye Neler Oluyor?* (2010)
* *Teşekkürler* (2011)
* *Kraliçe* (2012)
* *Mükemmel* (2014)
* *Hepsi Hit Vol. 1* (2016)
* *Hepsi Hit Vol. 2* (2017)

## Filmoqrafiyası
* *Kraliçe Fabrika'da* (2008)

## Turneləri
* Sebastian 2015 Tour (2015)

## Xarici keçidlər
* Şəxsi vebsaytı 

## İstinadlar